LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2008 M. BALANDŽIO 8 D. ĮSAKYMO Nr. 3D-194 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „AGRARINĖS APLINKOSAUGOS IŠMOKOS“ PROGRAMOS „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2011 m. balandžio 4 d. Nr. 3D-291

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 9.2 punktu:

1. Pakeičiu Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ programos „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisykles, patvirtintas Lietuvos Respublikos žemės ūkio ministro 2008 m. balandžio 8 d. įsakymu Nr. 3D-194 „Dėl Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ programos „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisyklių patvirtinimo“ (Žin., 2008, Nr. 42-1565; 2010, Nr. 5-209; 2010, Nr. 35-1675; 2011, Nr. 13-578), ir išdėstau jas nauja redakcija (pridedama).

2. Pavedu VĮ Žemės ūkio informacijos ir kaimo verslo centrui teikti informaciją Nacionalinei mokėjimo agentūrai prie Žemės ūkio ministerijos apie pareiškėjų laikomus nykstančių Lietuvos senųjų veislių galvijus (karves, telyčias, veislinius bulius) ir arklius.

Žemės ūkio ministras	Kazys Starkevičius

PATVIRTINTA

Lietuvos Respublikos žemės ūkio

ministro 2008 m. balandžio 8 d.

įsakymu Nr. 3D-194

(Lietuvos Respublikos žemės ūkio

ministro 2011 m. balandžio 4 d.

įsakymo Nr. 3D-291 redakcija)

LIETUVOS Kaimo plėtros 2007–2013 mETŲ PROGRAMOS priemonĖS „aGRARINĖs APLINKOSAUGOS IŠMOKOS“ PROGRAMOS „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“ ĮGYVENDINIMO taisyklės

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ programos „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisyklių (toliau – Taisyklės) tikslas – detalizuoti paramos pagal programą „Nykstančių Lietuvos senųjų veislių gyvulių ir naminių paukščių išsaugojimo programa“ (toliau – Programa) administravimo tvarką.

2. Programos Taisyklės parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2010 m. vasario 8 d. Komisijos reglamentu Nr. 108/2010 (OL 2010 L 36, p. 4), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C (2007) 5076 (toliau – Lietuvos kaimo plėtros 2007–2013 metų programa), ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41‑1562; 2009, Nr. 21-834).

II. ŠIOSE TAISYKLĖSE VARTOJAMOS SĄVOKOS

3. Pagrindinės šiose Taisyklėse vartojamos sąvokos:

Duomenų neatitiktis – pateiktų duomenų nesutapimas su tikrove, kai jų nepataisius negalima tinkamai administruoti paramos, apskaičiuoti jos sumos.

Paramos paraiška – Žemės ūkio ministerijos nustatytos formos dokumentas, kurį turi Nacionalinei mokėjimo agentūrai prie Žemės ūkio ministerijos (toliau – Agentūra) užpildyti ir pateikti pareiškėjas, siekiantis gauti paramą.

Pareiškėjas – fizinis ar juridinis asmuo, nustatyta tvarka pateikęs Agentūrai paramos paraišką.

Pareiškėjo ar paramos gavėjo duomenų ir dokumentų patikra (toliau – patikra) – fizinis ir (arba) administracinis pareiškėjo ar paramos gavėjo pateiktų dokumentų ir duomenų tikrinimas.

Ūkinis gyvūnas — gyvūnas, laikomas ar veisiamas maistui, kailiams, vaistams ir kitai produkcijai gauti, darbo ir kitais ūkininkavimo tikslais.

Žemės ūkio valda (toliau – valda) – žemės ūkio veiklos ar alternatyviosios veiklos subjekto plėtojamos žemės ūkio veiklos ir (ar) alternatyviosios veiklos gamybos vienetų visuma, susijusi bendrais teisiniais, technologiniais ir ekonominiais santykiais.

4. Kitos šiose Taisyklėse vartojamos sąvokos apibrėžtos Lietuvos Respublikos žemės ūkio, maisto ūkio ir kaimo plėtros įstatyme (Žin., 2002, Nr. 72-3009; 2008, Nr. 81-3174), Lietuvos Respublikos žemės ūkio ir kaimo verslo registro nuostatuose, patvirtintuose Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002, Nr. 84-3645; 2011, Nr. 25-1205), Pieno gamybos kvotų sistemos administravimo taisyklėse, patvirtintose Lietuvos Respublikos žemės ūkio ministro 2003 m. lapkričio 20 d. įsakymu Nr. 3D-495 (Žin., 2003, Nr.112-5037; 2009, Nr. 34-1315), Lietuvos kaimo plėtros 2007–2013 metų programos administravimo taisyklėse, Lietuvos kaimo plėtros 2007–2013 metų programoje ir kituose teisės aktuose.

III. PROGRAMOS TIKSLAS

5. Programos tikslas – skatinti laikyti ir veisti nykstančių Lietuvos senųjų veislių gyvulius ir naminius paukščius.

IV. GALIMI PAREIŠKĖJAI

6. paramos gali kreiptis:

6.1. fiziniai asmenys, užsiimantys žemės ūkio veikla;

6.2. juridiniai asmenys, užsiimantys žemės ūkio veikla.

7. Pareiškėjas laikomas dalyvaujančiu įgyvendinant Programą nuo paramos paraiškos pateikimo dienos.

8. Pareiškėjas kartu su paramos paraiška pateikia paramos paraiškoje įsipareigotų laikyti kiaulių, vištinių žąsų arba avių kilmės pažymėjimų kopijas.

9. Parama pagal šią Programą neteikiama asmenims, kurie yra paramos gavėjai pagal Lietuvos kaimo plėtros 2007–2013 metų programos priemonę „Ankstyvas pasitraukimas iš prekinės žemės ūkio gamybos“.

V. PAREIŠKĖJŲ TINKAMUMO KRITERIJAI

10. Kompensacinės išmokos pagal Programą mokamos pareiškėjams, kurie atitinka šiuos tinkamumo kriterijus:

10.1. laiko nykstančių Lietuvos senųjų veislių gyvulius ir/ar naminius paukščius:

10.1.1. galvijus (karves, telyčias, veislinius bulius), kurie įrašyti VĮ Žemės ūkio informacijos ir kaimo verslo centro (toliau – Centras) Galvijų veislininkystės informacinės sistemos duomenų bazės (toliau – GVIS) atitinkamos veislės kilmės knygos pagrindiniuose A, B, C skyriuose;

10.1.2. arklius – registruotus Centro Arklių veislininkystės informacinės sistemos duomenų bazėje (toliau – AVIS) ir turinčius arklių tapatybės nustatymo dokumentą – pasą;

10.1.3. kiaules – įrašytas į kilmės knygą ir registruotas Valstybinės kiaulių veislininkystės stoties informacijos sistemoje;

10.1.4. avis – turinčias kilmės pažymėjimą, kuriuo patvirtinama veislė;

10.1.5. vištines žąsis ? suženklintas ir turinčias kilmės pažymėjimą, kuriuo patvirtinama veislė;

10.2. iki paramos paraiškos pateikimo užregistravo valdos duomenis Centro registre;

10.3. yra atnaujinę Centro GVIS ir AVIS duomenų bazėse esančius duomenis;

10.4. pareiškėjai, dalyvaudami įgyvendinant Programą, privalo turėti nykstančių Lietuvos senųjų veislių, kurioms gresia išnykimas, bent 1 gyvulį arba 10 naminių paukščių;

10.5. pareiškėjai (juridiniai asmenys) privalo neturėti įsiskolinimų Lietuvos Respublikos valstybės biudžetui, Valstybinio socialinio draudimo fondo biudžetui (atitiktis šiam kriterijui gali būti tikslinama paramos paraiškos vertinimo metu).

VI. PAREIŠKĖJŲ IR (ARBA) PARAMOS GAVĖJŲ ĮSIPAREIGOJIMAI

11. Pareiškėjai ir (arba) paramos gavėjai įsipareigoja:

11.1. laikytis gyvūnų gerovės, ūkinių gyvūnų registravimo ir tapatybės nustatymo reikalavimų, neturėti iki einamųjų metų lapkričio 1 dienos užfiksuotų ir nepašalintų iki einamųjų metų gruodžio 31 d. šių reikalavimų pažeidimų;

11.2. išlaikyti paramos paraiškoje įsipareigotą nykstančių Lietuvos senųjų veislių gyvulių ar naminių paukščių skaičių Programos įgyvendinimo laikotarpiu, t. y. ne mažiau kaip penkerius metus;

11.3. ūkinius gyvūnus veisti tik grynuoju veisimu, t. y. poruoti tik tos pačios veislės ūkinius gyvūnus;

11.4. dalyvauti įgyvendinant teisės aktų pripažintos veislininkystės institucijos selekcinę programą (nuostata taikoma tik naujai pagal Programą įsipareigojimus prisiėmusiems pareiškėjams arba pareiškėjams, didinantiems ūkinių gyvūnų skaičių);

11.5. vykdyti gyvulių produktyvumo kontrolę;

11.6. ūkinių gyvūnų bandą papildyti ūkiniais gyvūnais iš savininkų, laikančių nykstančių Lietuvos senųjų veislių gyvulius ir/ar naminius paukščius;

11.7. ūkiniam gyvūnui kritus, per 20 dienų informuoti Agentūrą ir pateikti veterinarijos gydytojo pažymą, kurioje būtų nurodyta kritimo priežastis;

11.8. keičiant vieną paramos paraiškoje įsipareigotą avį, kiaulę ar vištinę žąsį į tos pačios kilmės kitą, Agentūrai iki einamųjų metų lapkričio 1 d. pateikti kilmės pažymėjimą;

11.9. Agentūros vykdomų patikrų vietoje metu turėti paramos paraiškoje įsipareigotų išlaikyti ūkinių gyvūnų kilmę patvirtinančius dokumentus;

11.10. visoje valdoje laikytis Pagrindinių reikalavimų, kurių sąrašas ir sankcijų dydžiai pateikiami šių taisyklių 3 priede, Valdymo reikalavimų ir trąšų bei augalų apsaugos produktų naudojimo reikalavimų apraše, patvirtintame Lietuvos Respublikos žemės ūkio ministro 2008 m. sausio 16 d. įsakymu Nr. 3D-23 (Žin., 2008, Nr. 9-319; 2011, Nr. 9-416) ir Žemės ūkio naudmenų geros agrarinės ir aplinkosaugos būklės reikalavimų apraše, patvirtintame Lietuvos Respublikos žemės ūkio ministro 2007 m. liepos 10 d. įsakymu Nr. 3D-327 (Žin., 2007, Nr. 78-3157; 2010 Nr. 97-5049) išdėstytų reikalavimų.

VII. PARAMOS DYDIS IR TRUKMĖ

12. Kompensacinės išmokos paramos gavėjams išmokamos litais. Lietuvos kaimo plėtros 2007–2013 metų programoje nurodytos išmokos eurais turi būti perskaičiuojamos litais pagal Lietuvos banko nustatytą ir paskelbtą lito ir euro santykį.

13. Paramos trukmė ? penkeri metai. Parama mokama už paramos paraiškoje įsipareigotą ir einamaisiais metais išlaikytą ūkinių gyvūnų skaičių.

14. Paramos dydis (parama teikiama už nykstančių Lietuvos senųjų veislių gyvulius ir naminius paukščius):

14.1. už žemaitukų veislės arklius – 198 EUR už arklį;

14.2. už stambiųjų žemaitukų veislės arklius – 198 EUR už arklį;

14.3. už Lietuvos sunkiuosius arklius – 191 EUR už arklį;

14.4. už Lietuvos šėmuosius galvijus (karves, telyčias, veislinius bulius) – 180 EUR už galviją;

14.5. už Lietuvos baltnugarius galvijus (karves, telyčias, veislinius bulius) – 180 EUR už galviją;

14.6. už senojo genotipo Lietuvos juodmargius ir žaluosius galvijus (karves, telyčias, veislinius bulius) – 180 EUR už galviją;

14.7. už senojo genotipo Lietuvos baltąsias kiaules (paršavedes, kiaulaites, veislinius kuilius) – 65 EUR už kiaulę;

14.8. už Lietuvos vietines kiaules (paršavedes, kiaulaites, veislinius kuilius) – 65 EUR už kiaulę;

14.9. už Lietuvos šiurkščiavilnes avis (ėriavedes, avytes, veislinius avinus) – 28 EUR už avį;

14.10. už senojo genotipo Lietuvos juodgalves avis (ėriavedes, avytes, veislinius avinus) – 28 EUR už avį;

14.11. už vištines žąsis – 3 EUR už žąsį.

VIII. KVIETIMAS TEIKTI PARAMOS PARAIŠKAS

15. Paramos paraiškų surinkimo laikotarpis nustatomas ir tvirtinamas Lietuvos Respublikos žemės ūkio ministro įsakymu.

16. Kvietimą teikti paramos paraiškas skelbia Agentūra pagal Ministerijos sudarytą grafiką. Kvietimas skelbiamas „Valstybės žinių“ priede „Informaciniai pranešimai“, bent viename iš šalies dienraščių ir pateikiamas Agentūros ir Ministerijos interneto svetainėse (Ministerijos – www.zum.lt, Agentūros – www.nma.lt).

17. Kvietimas gali būti skelbiamas ir kituose leidiniuose, internete ar kitais būdais.

18. Paramos paraiškos nepriimamos, jeigu jos pateiktos po kvietime nustatyto termino.

IX. ADMINISTRAVIMO PROCEDŪROS

19. Pareiškėjas:

19.1. užpildo paramos paraišką (Taisyklių 1 priedas). Pareiškėjas einamaisiais (kiekvienais) metais gali pateikti tik vieną paramos paraišką arba prašymą dėl ūkinių gyvūnų skaičiaus didinimo pagal Programą;

19.2. užpildytą paramos paraišką nustatytu laiku pateikia Agentūros Kaimo plėtros ir žuvininkystės programų departamento teritoriniam paramos administravimo skyriui (toliau – TERPAS) pagal pareiškėjo valdos įregistravimo vietą.

20. Pasikeitus paramos paraiškos duomenims po paramos paraiškos pateikimo, pareiškėjas iki paramos paraiškų surinkimo termino pabaigos gali pateikti TERPAS prašymą dėl duomenų keitimo. Po paramos paraiškų surinkimo termino pabaigos pareiškėjų prašymai dėl duomenų keitimo gali būti pateikti TERPAS iki paramos gavimo dienos, tačiau tik tuo atveju, jei pareiškėjas nebuvo informuotas apie Agentūros planuojamą patikrą vietoje arba minėtuose dokumentuose aptiktas klaidas, išskyrus nustatytus duomenų neatitikties atvejus.

21. Antraisiais ir vėlesniais metais po paraiškos pateikimo paramos gavėjas, didindamas paramos paraiškoje nurodytą ūkinių gyvūnų skaičių ir norėdamas gauti paramą pagal Programą, iki einamųjų metų lapkričio 1 d. teikia prašymą dėl ūkinių gyvūnų skaičiaus didinimo (jei didina avių, vištinių žąsų ar kiaulių skaičių, su prašymu turi pateikti avių, vištinių žąsų ar kiaulių kilmės pažymėjimus).

22. Antraisiais ir vėlesniais metais po paraiškos pateikimo paramos gavėjas, didindamas paramos paraiškoje nurodytą ūkinių gyvūnų veislių skaičių, teikia kitą paramos paraišką, kurioje nurodo tik didinamų ūkinių gyvūnų skaičių ir pagal kurią vykdo su ja susijusius įsipareigojimus.

23. Agentūra administruodama Programą:

23.1. pagal kompetenciją teikia informaciją paramos teikimo klausimais;

23.2. nustatytais terminais priima paramos paraiškas ir kitus dokumentus. Pavėluotai pateiktos paramos paraiškos ir kiti dokumentai nepriimami, išskyrus nenugalimos jėgos (force majeure) atvejus. Pareiškėjas ir (arba) paramos gavėjas dokumentus privalo pateikti lietuvių kalba arba turi pateikti kompetentingų įstaigų, atliekančių vertimo paslaugas, patvirtintą vertimą į lietuvių kalbą;

23.3. gauna informaciją apie pareiškėjo ir (arba) paramos gavėjo laikomus ir paramos paraiškoje įsipareigotus išlaikyti nykstančių Lietuvos senųjų veislių galvijus (karves, telyčias, veislinius bulius) ir arklius iš Centro GVIS ir AVIS duomenų bazių, o informaciją apie pareiškėjo ir (arba) paramos gavėjo paramos paraiškoje įsipareigotą išlaikyti avių, kiaulių ir vištinių žąsų skaičių patikrina pagal kilmės pažymėjimus;

23.4. kasmet iki lapkričio 1 d. sutikrina Centro GVIS ir AVIS duomenų bazėse pareiškėjo ir (arba) paramos gavėjo laikomą ūkinių gyvūnų skaičių;

23.5. apskaičiuoja mokėtiną sumą, remdamasi paramos paraiška ir prie jos pridėtų dokumentų duomenimis bei atsižvelgdama į patikrų vietoje rezultatus;

23.6. priėmus sprendimą dėl paramos suteikimo ar nesuteikimo, apie tai informuoja kiekvieną pareiškėją. Priėmus sprendimą skirti paramą pareiškėjas tampa paramos gavėju.

24. Apie priimtą sprendimą atmesti paramos paraišką, nurodydama atmetimo priežastis, taip pat teisinį pagrindimą ir tokio sprendimo apskundimo tvarką, Agentūra pareiškėjui per 5 darbo dienas nuo sprendimo priėmimo dienos registruotu laišku išsiunčia šį sprendimą.

25. Pareiškėjo prašymu išregistruota paramos paraiška negali būti toliau administruojama. Į vėlesnius pareiškėjo prašymus toliau administruoti išregistruotą paramos paraišką neatsižvelgiama.

26. Visi numatyti administravimo veiksmai atliekami pagal Agentūros direktoriaus įsakymu patvirtintus administravimo procedūrų aprašus.

27. Pareiškėjo ir (arba) paramos gavėjo mirties atveju (per paramos teikimo laikotarpį) parama gali būti mokama teisių perėmėjui, jeigu jis teisių perėmimo metu atitinka pareiškėjams keliamus tinkamumo kriterijus ir prisiima atsakomybę toliau laikytis prisiimtų įsipareigojimų ir reikalavimų, kurie kyla iš perdavėjo paramos paraiškos pagal priemonę „Nykstančių Lietuvos senųjų veislių gyvulių ir naminių paukščių išsaugojimas“.

28. Pareiškėjas ir (arba) paramos gavėjas paramą gali perduoti teisių perėmėjui, jeigu jis teisių perėmimo metu atitinka pareiškėjams keliamus tinkamumo kriterijus ir prisiima atsakomybę toliau laikytis prisiimtų įsipareigojimų ir reikalavimų, kurie kyla iš perdavėjo paramos paraiškos pagal priemonę „Nykstančių Lietuvos senųjų veislių gyvulių ir naminių paukščių išsaugojimas“.

29. Paramą paveldėti ar perimti pretenduojantis asmuo privalo užpildyti nustatytos formos prašymą ir pateikti Agentūrai.

30. Tuo atveju, jei paramos paraiška perduota tirti teisėsaugos institucijoms, paraiškos administravimas sustabdomas iki teisėsaugos institucijų išvadų ar pozicijos pateikimo.

X. SANKCIJOS

31. Paramos gavėjui nesilaikant prisiimtų įsipareigojimų ir (arba) pažeidžiant kitus teisės aktų reikalavimus, numatomos trys privalomų sankcijų rūšys – paramos sumažinimas, paramos neskyrimas ir (arba) paramos susigrąžinimas.

32. Paramos sumažinimas taikomas:

32.1. jei paramos gavėjas neišlaiko paramos paraiškoje nurodyto ūkinių gyvūnų skaičiaus per visą paramos teikimo laikotarpį ir nepateikia ūkinių gyvūnų netekimo (praradimo) įrodymo dokumentų:

32.1.1. kai paramos gavėjo paramos paraiškoje nurodytas ūkinių gyvūnų skaičius sumažinamas iki 10 proc. imtinai, paramos gavėjui einamaisiais metais parama sumažinama 10 proc. apskaičiuotos paramos sumos (taikoma veislės lygiu), o likusį įsipareigojimų laikotarpį parama mokama už likusių ūkinių gyvūnų skaičių. Tačiau, jei atkuriamas paramos paraiškoje įsipareigotas išlaikyti ūkinių gyvūnų skaičius, parama toliau mokama už paramos paraiškoje įsipareigotą skaičių;

32.1.2. kai paramos gavėjo paramos paraiškoje nurodytas ūkinių gyvūnų skaičius sumažinamas nuo 11 iki 29 proc., paramos gavėjui einamaisiais metais parama sumažinama 30 proc. apskaičiuotos paramos sumos (taikoma veislės lygiu), o likusį įsipareigojimų laikotarpį parama mokama už likusių ūkinių gyvūnų skaičių. Tačiau, jei atkuriamas paramos paraiškoje įsipareigotas išlaikyti ūkinių gyvūnų skaičius, parama toliau mokama už paramos paraiškoje įsipareigotą skaičių;

32.1.3. kai paramos gavėjo paramos paraiškoje nurodytas ūkinių gyvūnų skaičius sumažinamas nuo 30 iki 49 proc., paramos gavėjui einamaisiais metais parama sumažinama 50 proc. apskaičiuotos paramos sumos (taikoma veislės lygiu), o likusį įsipareigojimų laikotarpį parama mokama už likusių ūkinių gyvūnų skaičių. Tačiau, jei atkuriamas paramos paraiškoje įsipareigotas išlaikyti ūkinių gyvūnų skaičius, parama toliau mokama už paramos paraiškoje įsipareigotą skaičių;

32.1.4. kai paramos gavėjo paramos paraiškoje nurodytas ūkinių gyvūnų skaičius sumažinamas 50 proc. imtinai ir daugiau, paramos gavėjui einamaisiais metais parama nemokama (taikoma veislės lygiu), o likusį įsipareigojimų laikotarpį parama mokama už likusių ūkinių gyvūnų skaičių. Tačiau, jei atkuriamas paramos paraiškoje įsipareigotas išlaikyti ūkinių gyvūnų skaičius, parama toliau mokama už paramos paraiškoje įsipareigotą skaičių;

32.2. jei paramos gavėjas ne dėl savo kaltės neišlaiko paramos paraiškoje nurodyto laikyti ūkinių gyvūnų skaičiaus (ūkiniam gyvūnui kritus, išbrokavus ūkinį gyvūną ar kitais netekimo (praradimo) atvejais ir pateikus tai pagrindžiančius dokumentus), tai jam mokama parama už likusį ūkinių gyvūnų skaičių visą paramos teikimo laikotarpį. Tačiau jei pareiškėjas atkuria paramos paraiškoje įsipareigotą skaičių, parama toliau mokama už paramos paraiškoje įsipareigotą ūkinių gyvūnų skaičių visą likusį paramos teikimo laikotarpį;

32.3. kitais teisės aktų numatytais atvejais.

33. Paramos neskyrimas taikomas:

33.1. nustačius pažeidimus dėl gyvūnų gerovės, ūkinių gyvūnų registravimo ir tapatybės nustatymo reikalavimų nesilaikymo ir jei šie pažeidimai buvo užfiksuoti iki einamųjų metų lapkričio 1 dienos ir nebuvo pašalinti iki einamųjų metų gruodžio 31 d., paramos gavėjui einamaisiais metais parama nemokama;

33.2. kai paramos gavėjo paramos paraiškoje nurodytas ūkinių gyvūnų skaičius sumažinamas 50 proc. imtinai ir daugiau, paramos gavėjui einamaisiais metais parama nemokama (taikoma paraiškos lygiu);

33.3. kitais teisės aktų numatytais atvejais.

34. Paramos susigrąžinimas taikomas:

34.1. jei paramos gavėjas sąmoningai pateikė Agentūrai melagingą ar klaidinančią informaciją;

34.2. jei paramos gavėjas nutraukia įsipareigojimų pagal priemonės programą vykdymą prieš įsipareigojimų laikotarpio pabaigą;

34.3. pakartotinai padarius vieną iš pažeidimų, numatytų šių Taisyklių 32.1 , 33.1 ir 33.2 punktuose;

34.4. kitais teisės aktų numatytais atvejais.

35. Jei pažeidimai buvo padaryti dėl aplinkybių, nurodytų reglamento (EB) Nr. 1974/2006 47 straipsnio 1 dalyje, sankcijos netaikomos.

36. Paramos gavėjas ar jo įgaliotasis asmuo raštu praneša Agentūrai apie šių Taisyklių 35 punkte numatytų aplinkybių atsiradimą, kartu pateikdamas atitinkamus įrodymus, per 10 darbo dienų nuo tos dienos, kurią paramos gavėjas ar jo įgaliotasis asmuo gali tai padaryti, kaip numatyta reglamento (EB) Nr. 1974/2006 47 straipsnio 2 dalyje.

37. Einamaisiais metais taikomų sankcijų suma negali viršyti 100 proc. mokėtinos išmokos sumos.

38. Jei nesilaikoma Pagrindinių reikalavimų, kurių sąrašas ir sankcijų dydžiai pateikiami šių taisyklių 3 priede, ir Kompleksinės paramos reikalavimų, taikomos sankcijos, patvirtintos Lietuvos Respublikos žemės ūkio ministro 2009 m. gegužės 4 d. įsakymu Nr. 3D-306 „Dėl Sankcijų už kompleksinės paramos reikalavimų pažeidimą taikymo metodikos patvirtinimo“ (Žin., 2009, Nr. 52-2058; 2010, Nr. 120-6149).

XI. SKUNDŲ NAGRINĖJIMAS

39. Pareiškėjas ir (arba) paramos gavėjas, nesutinkantis su Agentūros priimtais sprendimais, veikimu arba neveikimu, susijusiais su paramos paraiškų, pateiktų pagal priemonę, administravimu, vertinimu, atranka, turi teisę juos apskųsti šiame skyriuje nustatyta tvarka.

40. Agentūros konkrečių valstybės tarnautojų ir (arba) darbuotojų veiksmus (neveikimą) pareiškėjas gali apskųsti Agentūros direktoriui raštu per 15 darbo dienų nuo tos dienos, kai jis sužinojo ar turėjo sužinoti apie tokius Agentūros veiksmus (neveikimą).

41. Skundams nagrinėti Agentūra gali sudaryti specialią komisiją ir patvirtinti jos darbo reglamentą.

42. Pareiškėjas ir (arba) paramos gavėjas, nesutikdamas su Agentūros sprendimais, veikimu ar neveikimu, gali tiesiogiai kreiptis į Vyriausiąją administracinių ginčų komisiją arba Vilniaus apygardos administracinį teismą teisės aktų nustatyta tvarka.

XII. ATSAKOMYBĖ

43. Už paramos paraiškoje pateiktus duomenis atsako juos pateikę pareiškėjai ir (arba) paramos gavėjai.

44. Už paramos paraiškų ir prie jų pateikiamų dokumentų, išvardytų paramos paraiškoje, priėmimą, registravimą Kaimo plėtros priemonių 2007–2013 m. administravimo informacinėje sistemoje (toliau – KPPAIS2), patikrinimą, duomenų į KPPAIS2 įvedimą, administracinę patikrą, patikrą vietoje, paramos dydžio apskaičiavimą ir išmokėjimą paramos gavėjams, lėšų apskaitą ir ataskaitų teikimą atsako Agentūra.

45. Už kilmės pažymėjimų išdavimą ir kilmės pažymėjimuose pateiktą informaciją atsako kiaulių, avių ir nykstančių ūkinių gyvūnų augintojų asociacijos, kurios yra pripažintos Lietuvos Respublikos žemės ūkio ministro 2001 m. gegužės 31 d. įsakymu Nr. 177 „Dėl asociacijų pripažinimo veislininkystės institucijomis“ (Žin., 2001, Nr. 48-1693), Lietuvos Respublikos žemės ūkio ministro 2002 m. balandžio 15 d. įsakymu Nr. 132 „Dėl Lietuvos kiaulių augintojų asociacijos pripažinimo veislininkystės institucija“ (Žin., 2002, Nr. 42-1580) ir Lietuvos Respublikos žemės ūkio ministro 2010 m. birželio 23 d. įsakymu Nr. 3D-591 „Dėl Lietuvos nykstančių ūkinių gyvūnų augintojų asociacijos pripažinimo veislininkystės institucija“ (Žin., 2010, Nr. 76-3914).

46. Už kiaulių kilmės knygų tvarkymą atsako kiaulių augintojų asociacijos.

47. Už galvijų įrašymą į kilmės knygos A, B, C skyrių ir pateikimą GVIS atsako galvijų augintojų asociacijos. Už informacijos apie arklius pateikimą AVIS registruotų arklių tapatybės nustatymo dokumento (paso) išdavimą atsako arklių augintojų asociacijos. Už informaciją apie galvijus (karves, telyčias, veislinius bulius) GVIS duomenų bazėje ir už informaciją apie arklius AVIS duomenų bazėje atsako Centras.

48. Ūkinių gyvūnų kilmės knygos tvarkomos vadovaujantis Kilmės knygų nuostatais, patvirtintais Lietuvos Respublikos žemės ūkio ministro 2001 m. birželio 29 d. įsakymu Nr. 220 (Žin., 2001, Nr. 58-2108; 2010, Nr. 1-39).

49. Paramos gavėjai, gavę išmokas neteisėtai, ir asmenys, prisidėję prie neteisėtų išmokų gavimo (sąmoningai patvirtinę klaidingus duomenis), atsako Lietuvos Respublikos teisės aktų nustatyta tvarka.

XIII. TAISYKLIŲ keitimo tvarka

50. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

_________________

Lietuvos kaimo plėtros 2007–2013 metų

programos priemonės „Agrarinės

aplinkosaugos išmokos“ programos

„Nykstančių Lietuvos senųjų veislių

gyvulių ir naminių paukščių

išsaugojimas“ įgyvendinimo taisyklių

1 priedas

(Lietuvos Respublikos žemės ūkio

ministro 2011 m. balandžio 4 d.

įsakymo Nr. 3D-291 redakcija)

(Paramos paraiškos forma)

paramOs PARAIŠKA pagal Kaimo plėtros 2007–2013 metų programos priemonės „Agrarinės aplinkosaugos išmokos“ PROGRAMĄ „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“1

Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento |_|_|_|_|_|_|_|_|_|_|_|_| teritorinis PARAMOS ADMINISTRAVIMO skyrius2
|_|_|_|_| |_|_| |_|_| |_|_|_|_|_|_|_|_|_|_|_|_|_|_|_|_|_| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos) (vardas, pavardė) (parašas)
Paramos paraiška vertinti priimta  Paramos paraiška atmesta 

___________________

1 Paramos paraiška turi būti pildoma lietuvių kalba, didžiosiomis raidėmis, aiškiai įskaitomu šriftu, netaisoma ir nebraukoma. Raidės ir skaičiai įrašomi tiksliai į jiems skirtas vietas, nepažeidžiant nurodytų linijų. Vienam simboliui įrašyti skiriamas vienas langelis. Paramos paraiška pildoma rašikliu arba kompiuteriu.

2 Pildo Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento teritorinio paramos administravimo skyriaus (toliau – TERPAS) tarnautojas.

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

(pareiškėjo vardas, pavardė/juridinio asmens teisinė forma ir pavadinimas)

Adresas (Nurodoma pareiškėjo gyvenamoji vieta ir gyvenamosios vietovės (pvz.: miestas, miestelis ar kaimas) pavadinimas, taip pat, jeigu turi, telefono, fakso numeriai, elektroninio pašto adresas)
Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Seniūnijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|
Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Namo Nr. |_|_|_|
Buto Nr. |_|_|_|
Pašto indeksas |_|_|_|_|_|_|_|
Telefono Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Fakso Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
El. paštas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Kokiu būdu norite gauti informaciją apie paramos paraiškos administravimo eigą? PASTABA. Užpildykite tik vieną langelį
Paštu	
Elektroniniu paštu	

I. INFORMACIJA APIE PAREIŠKĖJĄ

1. VALDOS DUOMENYS
1.1. Žemės ūkio identifikavimo kodas: |_|_|_|_|_|_|_|_|_|_| (Nurodomas žemės ūkio identifikavimo kodas iš VĮ Žemės ūkio informacijos ir kaimo verslo centro pažymos, pildo pareiškėjas)
2. FIZINIO ASMENS DUOMENYS
2.1. Asmens kodas |_|_|_|_|_|_|_|_|_|_|_|
3. JURIDINIO ASMENS DUOMENYS
3.1. Juridinio asmens kodas |_|_|_|_|_|_|_|_|_|
3.2. Įsteigimo data |_|_|_|_| |_|_| |_|_|
3.3. Juridinio asmens statusas:
3.3.1. Valstybės institucija 
3.3.2. Kitas juridinis asmuo 
4. BANKO REKVIZITAI (nurodyti duomenis: banko pavadinimą, banko kodą ir savo atsiskaitomosios sąskaitos, į kurią pageidaujate, kad būtų pervesta paramos suma, numerį (turi būti įrašytas labai aiškiai) Banko pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_| Banko kodas |_|_|_|_|_|_|_|_|_|_|_|_|_|_|_| Atsiskaitomosios sąskaitos Nr. |_|_|_|_|_|_|_|_|_|_|_|_|_|_|_|_|_|_|_|_|

II. PAPILDOMA INFORMACIJA APIE PAREIŠKĖJĄ

1.	Ar esate gavęs Bendrijos paramą senųjų veislių gyvulių ir naminių paukščių išsaugojimui?	Taip  Ne 
2.	Ar esate patvirtintas paramos gavėju arba esate paramos gavėjo sutuoktinis pagal priemonę „Ankstyvas pasitraukimas iš prekinės žemės ūkio gamybos“?	Taip  Ne 
3.	Ar prieš pateikdamas paramos paraišką atnaujinote valdos duomenis Lietuvos Respublikos žemės ūkio ir kaimo verslo registre?	Taip  Ne 
4.	Ar Jūsų valda ar jos dalis yra „Natura 2000“ teritorijoje?	Taip  Ne 

III. INFORMACIJA APIE DALYVAVIMĄ PROGRAMOJE „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“

Programos įgyvendinimo pradžia	|_|_|_|_| |_|_| |_|_|	Programos įgyvendinimo pabaiga	|_|_|_|_| |_|_| |_|_|
Ūkyje įsipareigojamas 5-erius metus laikyti nykstančių Lietuvos senųjų veislių gyvulių ir/ar naminių paukščių skaičius
Veislės pavadinimas	Įsipareigojamas laikyti nykstančių Lietuvos senųjų veislių gyvulių ir naminių paukščių skaičius
	Žemaitukų veislės arkliai	|_|_|_|_|
	Stambiųjų žemaitukų veislės arkliai	|_|_|_|_|
	Lietuvos sunkieji arkliai	|_|_|_|_|
	Lietuvos baltnugariai galvijai (karvės, telyčios, veisliniai buliai)	|_|_|_|_|
	Lietuvos žalieji galvijai (senojo genotipo) (karvės, telyčios, veisliniai buliai)	|_|_|_|_|
	Lietuvos šėmieji galvijai (karvės, telyčios, veisliniai buliai)	|_|_|_|_|
	Lietuvos juodmargiai galvijai (senojo genotipo) (karvės, telyčios, veisliniai buliai)	|_|_|_|_|
	Lietuvos vietinės kiaulės (paršavedės, kiaulaitės, veisliniai kuiliai)	|_|_|_|_|
	Lietuvos baltosios kiaulės (senasis genotipas) (paršavedės, kiaulaitės, veisliniai kuiliai)	|_|_|_|_|
	Lietuvos juodgalvės avys (senasis tipas) (ėriavedės, avytės, veisliniai avinai)	|_|_|_|_|
	Lietuvos šiurkščiavilnės avys (ėriavedės, avytės, veisliniai avinai)	|_|_|_|_|
	Lietuvos vištinės žąsys	|_|_|_|_|

IV. PATEIKIAMI DOKUMENTAI

(Šioje lentelėje Pareiškėjas pasitikrina, ar jo pateikiama paraiška yra sukomplektuota tinkamai, ir pažymi (X), kuriuos dokumentus pateikia, nurodydamas pateikiamų dokumentų puslapių skaičių)

Eil. Nr.	Dokumento pavadinimas	Kilmės pažymėjimų skaičius	Pažymėti (X)	Lapų skaičius
1	Asmens tapatybę patvirtinančio dokumento kopija		|_|_|
2.	Juridinio asmens registravimo pažymėjimo, įmonės steigimo dokumentų kopijos		|_|_|
3.	Akcininkų (pajininkų), narių, bendrovės valdymo tarybos ar pan. pritarimas dėl dalyvavimo įgyvendinant priemonę.		|_|_|
4.	Gyvulio kilmės pažymėjimas (kiaulių, avių arba vištinių žąsų, jei paramos paraiškoje įsipareigojama laikyti kiaules, avis arba vištines žąsis)		|_|_|
5.	Įgaliojimas		|_|_|

PASTABA. Pareiškėjas privalo pateikti dokumentus lietuvių kalba arba kompetentingų institucijų, atliekančių vertimo paslaugas, patvirtintą vertimą į lietuvių kalbą. Prie paramos paraiškos pridedamos nurodytų dokumentų kopijos. Notaro patvirtinti nuorašai pateikiami tik tuo atveju, jei TERPAS darbuotojui neparodomas dokumento originalas.

V. Pareiškėjo DEKLARACIJA

Aš, pretenduodamas gauti paramą pagal priemonės „Agrarinės aplinkosaugos išmokos“ programą „Nykstančių Lietuvos senųjų veislių gyvulių ir naminių paukščių išsaugojimas“ (toliau – Programa) ir pasirašydamas šioje paramos paraiškoje, pareiškiu, kad:

1. Šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga.

2. Pasižadu Nacionalinės mokėjimo agentūros prie Žemės ūkio ministerijos (toliau – Agentūra) vykdomų patikrų vietoje metu turėti paramos paraiškoje įsipareigotų išlaikyti ūkinių gyvūnų kilmę patvirtinančius dokumentus.

3. Atnaujinau VĮ Žemės ūkio informacijos ir kaimo verslo centro (toliau – Centras) Galvijų veislininkystės informacinės sistemos duomenų bazėje (toliau – GVIS) ir Arklių veislininkystės informacinės sistemos duomenų bazėje (toliau – AVIS) esančius duomenis.

4. Žinau, kad Agentūra, priimdama sprendimą dėl paramos suteikimo / nesuteikimo ir (arba) sankcijų taikymo, informaciją apie laikomus galvijus (karves, telyčias, veislinius bulius) ir arklius gaus iš Centro GVIS ir AVIS duomenų bazių. Informacija apie laikomų avių, kiaulių ir vištinių žąsų skaičių gaunama iš kilmės knygų.

5. Žinau, kad antraisiais ir vėlesniais metais po paramos paraiškos pateikimo didindamas paramos paraiškoje nurodytą ūkinių gyvūnų veislių skaičių turėsiu pateikti kitą paramos paraišką, kurioje nurodysiu tik didinamų ūkinių gyvūnų skaičių ir pagal kurią vykdysiu su ja susijusius įsipareigojimus.

6. Žinau, kad antraisiais ir vėlesniais metais po paramos paraiškos pateikimo didindamas paramos paraiškoje nurodytą ūkinių gyvūnų skaičių ir norėdamas gauti paramą pagal Programą turėsiu iki lapkričio 1 d. pateikti prašymą „Dėl ūkinių gyvūnų skaičiaus didinimo“, kuriame turėsiu nurodyti padidėjusį, palyginti su nurodytu paramos paraiškoje, ūkinių gyvūnų skaičių.

7. Žinau, kad avies, kiaulės ar vištinės žąsies keitimo atveju iki einamųjų metų lapkričio 1 d. turėsiu pateikti Agentūrai naujos avies, kiaulės ar vištinės žąsies kilmės pažymėjimą.

8. Žinau, kad didindamas avių, kiaulių ar vištinių žąsų skaičių ir teikdamas prašymą „Dėl ūkinių gyvūnų skaičiaus didinimo“ iki einamųjų metų lapkričio 1 d. turėsiu pateikti Agentūrai naujos avies, kiaulės ar vištinės žąsies kilmės pažymėjimą.

9. Žinau, kad Agentūra sutikrina lapkričio 1 d. užfiksuotą Centro GVIS ir AVIS duomenų bazėse laikomą ir paramos paraiškoje įsipareigotą išlaikyti ūkinių gyvūnų skaičių.

10. Nesu pažeidęs jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų.

11. Man nėra iškelta byla dėl bankroto, nesu likviduojamas.

12. Paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją).

13. Sutinku, kad paraiškoje ir kituose Agentūrai teikiamuose dokumentuose esantys mano asmens ir kiti duomenys būtų apdorojami ir saugomi paramos administravimo informacinėse sistemose ir kad Agentūra gautų mano asmens ir kitus duomenis iš kitų juridinių asmenų, registrų ar duomenų bazių paramos administravimo klausimais.

14. Sutinku, kad informacija apie mano pateiktą paramos paraišką, nurodant pareiškėjo pavadinimą, paramos paraiškos kodą ir prašomą paramos sumą, būtų skelbiama įgyvendinančiosios ir tarpinės institucijų interneto svetainėse.

15. Sutinku, kad visa su šia paramos paraiška susijusi informacija būtų naudojama statistikos tikslams.

16. Įsipareigoju klaidingai apskaičiuotą ir pervestą į mano atsiskaitomąją sąskaitą paramos sumą grąžinti Agentūrai.

17. Žinau, kad Agentūra gali patikrinti pateiktus duomenis, atlikti patikrą vietoje ir gauti papildomos informacijos apie mano ūkinę veiklą. Pateiktus duomenis kontrolės tikslams gali panaudoti ir kitos Lietuvos Respublikos ir Europos Sąjungos institucijos.

18. Įsipareigoju laikytis gyvūnų gerovės ir ūkinių gyvūnų registravimo ir tapatybės nustatymo reikalavimų, neturėti iki einamųjų metų lapkričio 1 dienos užfiksuotų ir nepašalintų iki einamųjų metų gruodžio 31 d. šių reikalavimų pažeidimų.

19. Įsipareigoju išlaikyti paramos paraiškoje nustatytą nykstančių Lietuvos senųjų veislių gyvulių ir naminių paukščių skaičių programos įgyvendinimo laikotarpiu, t. y. ne mažiau kaip penkerius metus.

20. Įsipareigoju gyvuliui ar naminiam paukščiui kritus per 20 dienų informuoti Agentūrą ir pateikti veterinarijos gydytojo pažymą, kurioje nurodyta kritimo priežastis. Žinau, kad, esant kitoms pateisinamoms priežastims dėl ūkinio gyvūno netekimo (praradimo), klausimą dėl sankcijų taikymo sprendžia Agentūra.

21. Žinau, kad, pažeidus įsipareigojimus, man bus taikomos numatytos sankcijos.

22. Įsipareigoju, jei perleisiu valdą, informuoti apie tai Agentūrą.

23. Įsipareigoju visoje valdoje laikytis Pagrindinių reikalavimų, kurių sąrašas ir sankcijų dydžiai pateikiami šių taisyklių 3 priede, Valdymo reikalavimų ir trąšų bei augalų apsaugos produktų naudojimo reikalavimų apraše, patvirtintame Lietuvos Respublikos žemės ūkio ministro 2008 m. sausio 16 d. įsakymu Nr. 3D-23 (Žin., 2008, Nr. 9-319; 2011, Nr. 9-416) ir Žemės ūkio naudmenų geros agrarinės ir aplinkosaugos būklės reikalavimų apraše, patvirtintame Lietuvos Respublikos žemės ūkio ministro 2007 m. liepos 10 d. įsakymu Nr. 3D-327 (Žin., 2007, Nr. 78-3157; 2010, Nr. 97-5049) išdėstytų reikalavimų.

24. Įsipareigoju ūkinius gyvūnus veisti tik grynuoju veisimu, t. y. poruoti tik tos pačios veislės ūkinius gyvūnus.

25. Įsipareigoju vykdyti gyvulių produktyvumo kontrolę.

26. Įsipareigoju laikytis kitų Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ programos „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisyklėse nurodytų reikalavimų.

Pareiškėjo atstovo vardas, pavardė, pareigos, parašas

Parašu patvirtinama, kad pateikti teisingi duomenys ir prisiimami išvardyti įsipareigojimai.

PASTABA. Pasirašydamas ant kiekvieno paramos paraiškos puslapio, pareiškėjas patvirtina, kad visi paramos paraiškoje pateikti duomenys yra teisingi. Pareiškėjo pateikti duomenys bus apdoroti elektroniniu būdu, juos kontrolės tikslams gali panaudoti Agentūra, kitos Lietuvos Respublikos ir Europos Sąjungos institucijos.

_________________________________

(pareiškėjo arba jo įgalioto asmens parašas)

_________________

Lietuvos kaimo plėtros 2007–2013 metų

programos priemonės „Agrarinės

aplinkosaugos išmokos“ programos

„Nykstančių Lietuvos senųjų veislių

gyvulių ir naminių paukščių

išsaugojimas“ įgyvendinimo taisyklių

2 priedas

(Lietuvos Respublikos žemės ūkio

ministro 2011 m. balandžio 4 d.

įsakymo Nr. 3D-291 redakcija)

(Prašymo dėl ūkinių gyvūnų skaičiaus didinimo forma)

PRAŠYMAS DĖL ŪKINIŲ GYVŪNŲ SKAIČIAUS DIDINIMO

Pareiškėjo vardas /_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/

Pareiškėjo pavardė /_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/

Pareiškėjo adresas /_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/

/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/_/

Nacionalinei mokėjimo agentūrai

prie Žemės ūkio ministerijos

Kaimo plėtros ir žuvininkystės programų departamento

...........................................skyriui

PRIEMONĖS „AGRARINĖS APLINKOSAUGOS IŠMOKOS“ PROGRAMA „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“

/_/_/_/_/ /_/_/ /_/_/

(data)

_________________________________

(vieta)

Prašau leisti man padidinti /_/_/_/_/ /_/_/ /_/_/ pateiktoje priemonės „Agrarinės aplinkosaugos išmokos“ programos „Nykstančių Lietuvos senųjų veislių gyvulių ir naminių paukščių išsaugojimas“ paramos paraiškoje, kurios reg. Nr. .............................................. , ūkinių gyvūnų skaičių

Nykstančių Lietuvos senųjų veislių gyvulių ir naminių paukščių pavadinimas	Paraiškoje įsipareigotas ūkinių gyvūnų skaičius	Didinamas ūkinių gyvūnų skaičius	Bendras ūkinių gyvūnų skaičius
Žemaitukų veislės arkliai	_/_/_/_/_/	_/_/_/_/_/	_/_/_/_/_
Stambiųjų žemaitukų veislės arkliai	_/_/_/_/_/	_/_/_/_/_/	_/_/_/_/_
Lietuvos sunkieji arkliai	_/_/_/_/_/	_/_/_/_/_/	_/_/_/_/_
Lietuvos baltnugariai galvijai (karvės, telyčios, veisliniai buliai)	_/_/_/_/_/	_/_/_/_/_/	_/_/_/_/_
Lietuvos žalieji galvijai (senojo genotipo) (karvės, telyčios, veisliniai buliai)	_/_/_/_/_/	_/_/_/_/_/	_/_/_/_/_
Lietuvos šėmieji galvijai (karvės, telyčios, veisliniai buliai)	_/_/_/_/_/	_/_/_/_/_/	_/_/_/_/_
Lietuvos juodmargiai galvijai (senojo genotipo) (karvės, telyčios, veisliniai buliai)	_/_/_/_/_/	_/_/_/_/_/	_/_/_/_/_
Lietuvos vietinės kiaulės (paršavedės, kiaulaitės, veisliniai kuiliai)	_/_/_/_/_/	_/_/_/_/_/	_/_/_/_/_
Lietuvos baltosios kiaulės (senasis genotipas) (paršavedės, kiaulaitės, veisliniai kuiliai)	_/_/_/_/_/	_/_/_/_/_/	_/_/_/_/_
Lietuvos juodgalvės avys (senasis tipas) (ėriavedės, avytės, veisliniai avinai)	_/_/_/_/_/	_/_/_/_/_/	_/_/_/_/_
Lietuvos šiurkščiavilnės avys (ėriavedės, avytės, veisliniai avinai)	_/_/_/_/_/	_/_/_/_/_/	_/_/_/_/_
Lietuvos vištinės žąsys	_/_/_/_/_/	_/_/_/_/_/	_/_/_/_/_

Šiuo prašymu patvirtinu, kad įsipareigoju išlaikyti bendrą (paraiškoje įsipareigotą ir su prašymu padidintą) prašyme nurodytą ūkinių gyvūnų skaičių. Šį ūkinių gyvūnų skaičių įsipareigoju išlaikyti likusį įsipareigojimų laikotarpį.

_______________ __________________________________

(parašas)	(vardas ir pavardė)

_________________

Lietuvos kaimo plėtros 2007–2013 metų

programos priemonės „Agrarinės

aplinkosaugos išmokos“ programos

„Nykstančių Lietuvos senųjų veislių

gyvulių ir naminių paukščių

išsaugojimas“ įgyvendinimo taisyklių

3 priedas

(Lietuvos Respublikos žemės ūkio

ministro 2011 m. balandžio 4 d.

įsakymo Nr. 3D-291 redakcija)

Pagrindiniai reikalavimai

Priemonė „Agrarinės aplinkosaugos išmokos“
Programa „Nykstančių Lietuvos senųjų veislių gyvulių ir naminių paukščių išsaugojimas“	Pagrindiniai reikalavimai pagal programą	Sankcijos dydis
Laikytis ūkinių gyvūnų registravimo ir tapatybės nustatymo reikalavimų.	Ūkinių gyvūnų laikymo vieta (banda) turi būti registruota.	1 proc. pagal priemonę apskaičiuoto išmokų dydžio.

Ūkyje laikomi ūkiniai gyvūnai turi būti tinkamai ir laiku suženklinti ir užregistruoti.	1 proc. pagal priemonę apskaičiuoto išmokų dydžio.

_________________